มันนี่ทูเดย์
ขายฟิวเจอร์ฟันด์
3 ก.พ. 2560

ขายฟิวเจอร์ฟันด์
นายสมชัย สัจจพงษ์ ปลัดกระทรวงการคลัง เปิดเผยว่า คลังได้เลือก 2 โครงการ ของการทางพิเศษแห่งประเทศไทย (กทพ.) มาไว้ในกองทุนรวมโครงสร้างพื้นฐานเพื่ออนาคตประเทศไทย (ไทยแลนด์ฟิวเจอร์ฟันด์) โดยรอคณะกรรมการ กทพ.เห็นชอบ และเสนอคณะรัฐมนตรี (ครม.) อนุมัติ จากนั้นไทยแลนด์ฟิวเจอร์ฟันด์ก็จะเริ่มระดมทุน 5-6 หมื่นล้านบาท ภายในไตรมาสแรกปีนี้ โดยรมว.คลังจะให้จำหน่ายทั้งนักลงทุนสถาบันและนักลงทุนรายย่อย
บริการพร้อมเพย์
ธนาคารแลนด์ แอนด์ เฮ้าส์ แจ้งว่า พร้อมให้บริการพร้อมเพย์ได้ 4 ช่องทาง คือ สาขาทั่วประเทศ ตู้เอทีเอ็ม อินเทอร์เน็ตแบงก์ และโมบายแบงก์ สำหรับลูกค้าที่ผูกบัญชีธนาคารพร้อมเพย์ กับบัญชีเงินฝากออมทรัพย์คุ้มครองชีวิต จะได้รับสิทธิประโยชน์ที่เพิ่มมากขึ้น